cyanic-selkie/wikianc huggingface dataset:
Հովհաննես Զարդարյան
Հովհաննես Զարդարյանի ծննդյան 100-ամյակ
2018 թվականին Հայաստանի նկարիչների միությունում բացվել է Հովհաննես Զարդարյանի ծննդյան 100-ամյակին նվիրված հոբելյանական «Ակունք» ցուցահանդեսը ։ 2018 թվականի նոյեմբերի 6-ին Հայաստանի ազգային պատկերասրահում՝ Հովհաննես Զարդարյանի «Ակունք» ցուցահանդեսի սրահում, մարվել և շրջանառության մեջ դրվեց երկու նամականիշ՝ նվիրված «Մեծանուն հայեր. Հովհաննես Զարդարյանի ծննդյան 100-ամյակը» թեմային ։
Ծանոթագրություններ
Կատեգորիա:Հայ նկարիչներ Կատեգորիա:20-րդ դարի հայ նկարիչներ Կատեգորիա:Խորհրդային նկարիչներ Կատեգորիա:Հայ գեղանկարիչներ
Որդի որոտման
Որդի որոտման, հայ գրող Ակսել Բակունցի անավարտ վեպերից է, գրված 1932 թվականին։
Տպագրման պատմություն
Այս գործից պահպանվել է ոչ մեծ հատված, որը բաղկացած է 3 գլուխներից՝ «Մեր ծանոթը», «Վագոն մի ժաժ գար», «Ստավրապոլը և նրա բնակիչները»։ Երկի միակ աղբյուրը «Գրական թերթի» 1932 թվականին մայիսի 30-ին լույս տեսած 10-րդ և 11-րդ համարներն են։ Երկու համարներում էլ վերնագրի վերևում կա հեղինակի անվանումը։ Մայիսի 30-ի համարում բնագրի մեջ կա նաև Ակսել Բակունցի լուսանկարը։ Մայիսի 30-ի համարում երկի առաջին գլխի սկզբում տրված է հետևյալ ծանոթությունը ․
Այստեղից պարզ է դառնում, որ «Որդի որոտմանը» ամբողջական գիրք է, և որ այդ գրքից «Գրական թերթը» երկու համարում տպագրելու է երեք գլուխ։ Այսինքն ՝ գրողը այդքանն է հանձնել խմբագրության։ Ակսել Բակունցի կինը՝ Վար­վա­ռա Չիվիջյանը պնդում է, որ «Որդի որոտման» երկը ավարտված է եղել, սակայն ինչ ծավալի է եղել, վեպ էր, թե վիպակ, դժվար է ասել։ 1964 թվականին երկը լույս է տեսել գրողի երկերի երկրորդ հատորում, որտեղ չեն հիշատակվել խմբագրական ծանոթագրություններ, փոխարենը դրել են ենթավերնագիր՝ հատված երգիծական վիպակից ։
Գրության շարժառիթ
Երկի գրման շարժառիթը ներկայացրել է Վախթանգ Անանյանը՝ պատմելով իր և Ակսել Բակունցի հանդիպման մասին, որը տեղի է ունեցել 1930 թվականին։ Ըստ Անանյանի՝ Բակունցը ազդված է եղել «համատարածի» առիթով հայ գյուղացիների զանգվածային տեղահանություններից։ Հեղինակը նշում է, որ երբ սկսել է ոգևորվել թեմայով, Բակունցը հանդիմանել է նրան։ Անանյանը բերում է նաև իր և Բալունցի խոսակցությունից մեկ հատված ․ Եվ հեղինակը որոտման որդու միջոցով փորձել է ներկայացնել այն անհատին, որի նմանների պատճառով կատարվում էր այս ամենը։ Բակունցը հմտորեն պատկերում է ամեն մի հրահանգի տառին մեքենայորեն հնազանդ, ստեղծագործական ոգի, շրջապատի մարդկանց նկատմամբ սեր չունեցող անձնավորություն։ Բակունցը երկին հաղորդել է նաև երգիծական շունչ, և տեսանելի է, որ « Հովնաթան Մարչից » հետո «Որդի որոտման» վեպում հեղինակի երգիծական տաղանդը ավելի բարձր մակարդակի է հասել։ Երկում Լենինականի /այժմյան՝ Գյումրի/ կայարանում պատկերված դեպքերը, անախորժությունները, երկխոսությունները իրենց վառ և կենդանի ձևով հայ երգիծական գրականության լավագույն էջերից են ։
Անվան բացատրություն
Ք­րիս­տո­նեա­կան ա­վան­դութ­յու­նը վկա­յում է, որ սա­մա­րա­ցի­նե­րը մեր­ժում են հյու­րըն­կա­լել Երկ­նա­վոր ­Վար­դա­պե­տին, և ­Հի­սու­սի վստա­հե­լի ա­շա­կերտ­նե­րից Ս. ­Հա­կո­բոսն իր եղ­բոր՝ Ս. ­Հով­հան­նես ա­վե­տա­րան­չի հետ խնդրում է ­Հի­սու­սին, որ Ե­ղիա մար­գա­րեի նման երկն­քից կրակ թա­փի մարդ­կանց վրա։ Ք­րիս­տո­սը հան­դի­մա­նեց նրանց չար պահ­ված­քի հա­մար և ն­րանց տվեց «­Բա­նե­րե­գես» ա­նու­նը, որ նշա­նա­կում է «Ո­րոտ­ման որ­դի­ներ»։ Ա. ­Բա­կուն­ցը լրջո­րեն է նկա­րա­գրում բոլշ­ևիկ­յան հայ­կա­կան մի­ջա­վայ­րը՝  նե­րա­ռե­լով քրիս­տո­նեա­կան ի­մաս­տութ­յուն­նե­րը երկում, սակայն ստաց­վել է եր­գի­ծա­կան պատ­մութ­յուն՝ զա­վեշ­տի հա­սած տխրութ­յամբ ։ Փոխաբերական իմաստով այս անվանումով են դիմում նաև անհնազանդ, հոխորտացող, ստամբակ մարդկանց։ Վեպում հերոսի՝ Իգնատիոս Պեդեյանի, մետրիքական անվամբ՝ Իգնատիոս Մատթևոսյանի մասին ներկայացվում է, որ նա եղել է հանդուգն աշակերտ և իր ուսուցչի կողմից անվանվել է «Որդի որոտման» դասերը չսովորելու և դասադուլ անելու պատճառով ։
(7541) Նյուվենհույս
(7541) Նյուվենհույս (Nieuwenhuis), աստերոիդ աստերոիդների հիմնական գոտում։ Հայտնաբերվել է 1977 թվականի հոկտեմբերի 16-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում ։
Միջին հեռավորությունը Արեգակից կազմում է 2,684304 ա. մ., առավելագույնը մոտենում է 2,3847 ա. մ. հեռավորության վրա և հեռանում 2,9839 ա. մ. ։ Արեգակի շուրջ մեկ ամբողջական պտույտ է կատարում 1606,37 երկրային օրվա ընթացքում, իր ուղեծրով շարժվելով միջինում 0,224108 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,84° անկյուն։
Արտաքին հղումներ
Կատեգորիա:1977 թվականին հայտնաբերված աստղագիտական մարմիններ Կատեգորիա:Կոռնելիս վան Հաուտենի կողմից հայտնաբերված աստերոիդներ Կատեգորիա:Ինգրիդ Հաուտեն-Գրունենվելդի կողմից հայտնաբերված աստերոիդներ Կատեգորիա:Թոմ Գերելսի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սեթ Մաուլթոն
Կենսագրություն
2001 թվականին ավարտել է Հարվարդի համալսարանը բակալավրի աստիճանով։ 2001 թվականի սեպտեմբերի 11-ի հարձակումներից հետո նա ընդունվեց ծովային կորպուս՝ ավարտելով Քուանտանոյի սպայական դպրոցը և 2002 թվականին ստացավ երկրորդ լեյտենանտի կոչում:Նա մասնակցել է իրաքյան պատերազմին՝ եղել է առաջիններից մեկը, ով 2003 թվականին մտավ Բաղդադ։
Իրաք չորս գործուղումների ընթացքում շաբաթական երկու անգամ իր թարգմանիչ Մուհամեդ Հարբայի հետ վարել է «Մոուլտոն և Մուհամեդ» անվանումով հեռուստատեսությամբ նորությունների թողարկումներ, նկարահանվել Է «No End in Sight» (վերջ և սահման չունի) վավերագրական ֆիլմում, որն առաջադրվել է «Օսկար» մրցանակի ։
Ավարտելով Հարվարդի բիզնես դպրոցը՝ 2011 թվականին նախկին թիմակցի հետ հիմնել Է «Eastern Healthcare Partners» ընկերությունը, որը 2014 թվականին փակվել է, այդպես էլ շահույթ չունենալով ։
2014 թվականի նոյեմբերի 4-ին Մասաչուսեթսի 6-րդ ընտրատարածի ընտրություններում հաղթել է Հանրապետական Ռիչարդ Տիսեյին և մտել ԱՄՆ Ներկայացուցիչների պալատ (սեպտեմբերին նա նախնական ընտրությունների արդյունքներով պայքարից դուրս է բերել կուսակից Ջոն Թիրնիին, ով այդ աթոռը զբաղեցնում Էր ինը պատգամավորական ժամկետներով, սակայն կորցրել է ժողովրդականությունը այն բանից հետո, երբ նրա կինը 2010 թվականին դատապարտվել էր հարկերից խուսափելու համար) ։
Իր մուտքը քաղաքականություն բացատրում էր վրդովմունքն այն ստի հանդեպ, որի վրա հիմնված էր պատերազմը՝ Սադդամ Հուսեյնի մոտ զանգվածային ոչնչացման զենքի առկայության մասին, կոչ էր անում ուշադրություն դարձնել այն մարդկանց խնդիրներին, որոնք տնտեսությունում փոփոխությունների պատճառով կորցրել են աշխատանքը, կամ օփիոիդներից կախվածության մեջ ընկած երեխային, ինչպես նաև ձմռանը ստիպված են ընտրել սննդի և ջեռուցման միջև։ Դեմ է արտահայտվել սենատոր Բեռնի Սանդերսի առաջարկած՝ առողջապահական համակարգի լիովին բյուջետային ֆինանսավորմանը անցնելուն և առաջարկել է ամերիկացիների համար պահպանել իրենց հայեցողության ընտրության իրավունքը և խոսել է իր մասին՝ «ես սոցիալիստ չեմ, ես դեմոկրատ եմ» ։
2019 թվականի ապրիլի 22-ին պաշտոնապես հայտարարել է 2020 թվականի նախագահական ընտրություններում Դեմոկրատական կուսակցությունից իր թեկնածության առաջադրման համար պայքարի մեջ մտնելու մասին ։
Առաջին հեռուստաբանավեճին, որը նախորդում էր ժողովրդավարական առաջնահերթություններին, տեղի ունեցան Մայամի քաղաքում 2019 թվականի հունիսի 26-ին, բայց Մուլթոնին թույլ չտվեցին մասնակցել, քանի որ նա չի բավարարել մասնակիցության համար կուսակցության ազգային կոմիտեի սահմանած որակավորման պահանջները. առնվազն քսան նահանգներից ստանալ ավելի քան 65 հազար մարդու նվիրատվություն և ստանալ հասարակական կարծիքի առնվազն երեք համազգային հետազոտություններում 1 տոկոսից ոչ պակաս վարկանիշ ։
Արտաքին հղումներ
Կատեգորիա:Հարվարդի համալսարանի շրջանավարտներ Կատեգորիա:Ամերիկացի գործարարներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:21-րդ դարի ամերիկացի քաղաքական գործիչներ Կատեգորիա:Բրոնզե աստղի մեդալակիրներ (ԱՄՆ)
Նովոալեկսեևկա (գյուղ, Վրադիևկայի շրջան)
Նովոալեկսեևկա (Новоолексіївка), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1902 թվականին։
2001 թվականի տվյալներով Նովոալեկսեևկա գյուղում բնակվում էր 226 մարդ։ Բնակավայրը զբաղեցնում է 1593 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Վրադիևկայի շրջանի բնակավայրեր Կատեգորիա:Ուկրաինայի գյուղեր Կատեգորիա:1902 թվականին հիմնադրված բնակավայրեր
Քեբաանի
Քեբաանի (ქებაანი), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
Դիրք
Գտնվում է ծովի մակարդակից 520 մետր բարձրության վրա։ Շրջկենտրոն Կասպից հեռու է 5 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 7 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Սպանդանոց
Սպանդանոց կամ սպանդատուն, վայր, որտեղ գյուղատնտեսական կենդանիներին ենթարկում են սպանդի՝ որպես արդյունք՝ նրանցից ստանալով միս և սպառողական այլ մթերքներ (կաշի, բուրդ, եղջյուրներ, սմբակներ և այլն)։ Սպանդանոցներում սպանդի ենթարկվում են հետևյալ հիմնական գյուղատնտեսական կենդանիների խմբերը՝ խոշոր և մանր եղջերավորներ, խոզեր, ձիեր, ինչպես նաև՝ հավեր, ճագարներ, սագեր ու հնդկահավեր։
Ըստ վիճակագրական տվյալների՝ կենդանիների 45-50%-ը վերածվում է ուտելի արտադրանքի (մսի)։ Մսային մթերատվությունն իր հերթին պայմանավորված է լինում անասունների օրգանիզմում մկանային, ճարպային և ոսկրային հյուսվածքների առաջացման օրինաչափություններով։
Սպանդի ենթարկելու դրդապատճառները
Կենդանիները կարող են ենթարկվել մորթի տարբեր պատճառներով։ Կենդանիների այսպես կոչված՝ կյանքի և օգտագործման տևողությունը կարող է կախված լինել նրանց տեսակից ու ցեղային առանձնահատկություններից, անհատական մթերատու ու տոհմային հատկություններից։ Ծերանալիս կենդանիների մթերատվությունը և այլ տնտեսական օգտակար հատկությունները պակասում են, կենդանիների օգտագործումը դառնում է անշահավետ, և նրանց խոտանում են։ Ուստի կարելի է եզրակացնել, որ կենդանիների օգտագործման ժամկետը զգալիորեն կարճ է նրանց կյանքի կենդանաբանական տևողությունից։
Արտաքին հղումներ
Կատեգորիա:Անասնաբուծություն Կատեգորիա:Գյուղատնտեսական կենդանիներ
Սատանա բնական քանդակ
Սատանա բնական քանդակ, երկրաբանական բնության հուշարձան Հայաստանում։ Բնության հուշարձանը գտնվում է Սյունիքի մարզի Գորիս քաղաքից մոտ 1,0 կմ հյուսիս-արևելք, Գորիս-Ստեփանակերտ խճուղու ձախ կողմում։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» Հայաստանի Կառավարության որոշման համաձայն ։
Չարլզ Մահոնի
Չարլզ Ջոն Մահոնի (Charles John Mahoney; ), անգլո-ամերիկացի դերասան։ «Թոնի» մրցանակի դափնեկիր, ինչպես նաև  «Էմմի» և «Ոսկե գլոբուս» մրցանակների կրկնակի հավակնորդ։ Նրան առավել մեծ ճանաչում է բերել Մարտին Քրեյնի դերը «Ֆրեյզեր» (1993-2004) սիթքոմում, ինչպես նաև «Ինչ-որ բան ասա» (1989), «Բարտոն Ֆինք» (1991) և «Կոտրված սրտերի ակումբ. ռոմանտիկ կատակերգություն» (2000) ֆիլմերում դերերը։
Վաղ տարիներ
Մահոնին ծնվել է Լանկաշիր վարչաշրջանի Բլեքպուլ գյուղում։ Նա ընտանիքի ութ երեխաներից մեկն է ։ Նրա հայրը հացթուխ էր, իսկ մայրը՝ տնային տնտեսուհի ։ Մահոնին  18 տարեկան հասակում տեղափոխվել է ԱՄՆ։ Նա սովորել է Քուինսիի համալսարանում և Արևմտյան Իլինոյսի համալսարանում, որտեղ ստացել է անգլերենի մագիստրոսի աստիճան ։ 1970-ականներին նա անգլերեն է դասավանդել Արևմտյան Իլինոյսի համալսարանում։ Մահոնին նաև կարճ ժամանակ ծառայել է ԱՄՆ բանակում ։
Կարիերա
Մահոնին հիմնականում հայտնի էր թատերական գործերով։ Նա նորամուտը նշել է Բրոդվեյում «Կապույտ տերևների տուն» բեմադրությամբ, որը նրան արժանացրել է «Թոնի» մրցանակի։ Մեծ էկրանին նրա բեկումնային դերը դարձել է Բարրի Լևինսոնի դերը «Ալյումինե մարդիկ» կատակերգական դրամայում, որից հետո նա հայտնվել է «Ութնյակը դուրս է մնում խաղից» և «Ինչ-որ բան ասա» ֆիլմերում։
Նա հյուրի դեր է ունեցել «Հ. Ե. Լ. Փ.», «Ուրախ ընկերություն» և «Անբնական որոնումներ» սերիալներում, մինչև 1993 թվականին միացել է «Ֆրեյզեր» սիթքոմին։ Գլխավոր հերոսի հոր՝ Մարտին Քրեյնի դերը Մահոնիին բերել է «Էմմի», «Ոսկե գլոբուս» և «Սպուտնիկ» մրցանակների, ինչպես նաև ԱՄՆ-ի կինոդերասանների գիլդիայի պարգևի, որը նա կիսել է դերասանական կազմի հետ։
Հետագայում հայտնվել է էկրանին «Պացիենտներ» և «Գեղեցկուհիները Քլիվլենդում» սերիալներում՝ հյուրի դերով։
Անձնական կյանք
Մահոնին երբեք ամուսնացած չի եղել և երեխաներ չի ունեցել ։ Նա ապրել է Իլինոյս նահանգի Օկ-Պարկ քաղաքում ։ 1980-ականների կեսերին Մահոնիի մոտ ախտորոշվել էր կոլոռեկտալ քաղցկեղ, որը նա հաղթահարել է ։
Մահոնին Դեվիդ Հայդ Պիրսի հետ եղել է «Ֆրեյզեր» սերիալից գործընկերոջ որդու՝ Ջեյն Լիվզի կնքահայրը ։
Մահ
2014 թվականին Մահոնիի մոտ գլխի և պարանոցի շրջանների քաղցկեղ է ախտորոշվել։ 2018 թվականի փետրվարի 4-ին նա մահացել է կոկորդի քաղցկեղից Չիկագոյի հիվանդանոցում   ։
Արտաքին հղումներ
Կատեգորիա:Ամերիկացի դերասաններ Կատեգորիա:«Թոնի» մրցանակի դափնեկիրներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի երգիչներ Կատեգորիա:Ամերիկացի կատակերգուներ Կատեգորիա:Ամերիկացի տղամարդ թատերական դերասաններ Կատեգորիա:Քաղցկեղից մահացածներ
Միջին պալեոլիթը Հայկական լեռնաշխարհում
Միջին քարե դարը Հայկական լեռնաշխարհում  տևել է մոտավորապես մեր թվականությունից առաջ 100.000— 40.000 թվականներն ընդգրկող ժամանակաշրջանին։ Այն հին քարի դարի միջին շրջանի մշակույթ է, որը համապատասխանում է երկրի պատմության չորրորդական դարաշրջանի կեսերին՝ մինդել-ռիսյան միջսառցային և ռիսյան առավելագույն սառցապատման շրջաններին ։
Բնական պայմանները
Ռիսյան մեծ սառցապատման փուլում Հայկական լեռնաշխարհի մի զդալի մասը ծածկվում է սառցե վիթխարի վահանով, որի հետքերն են մինչև այժմ էլ բևեռային շրջաններից հազարավոր կիլոմետրեր հարավ պահպանված մորենների հսկայական կուտակումները ։ Հայաստանի լանդշաֆտը, բնական պայմանները, կլիման, բուսական ու կենդանական աշխարհն այդ շրջանում զգալիորեն փոխվում են։ Ռիսյան շրջանի վերջում Հայաստանի սառցակալումը հասնում է առավելագույն չափերի։ Սառցային ծածկույթը, հետզհետե մեծանալով, տարածվում է մինչև Մասիսի (Արարատի), Արագածի, Նեխ-Մասիքի (Սիփանի) և այլ գագաթներն ու լեռնաշղթաների լանջերը։ Սառցադաշտերի հարաճուն շարժման և դրան ուղեկցող նոր սառցակալման հետևանքով վերանում են անտառները, փոխվում տափաստանները, բաց տարածությունները դառնում են լանդշաֆտի գերակշռող տիպ։ Փոխվում է և կենդանական աշխարհը, անհետանում են այնպիսի կենդանիներ, ինչպիսիք են հին (հարավային) փիղը, մերկա-ռնգեղջյուրը և մինչ այդ Հայաստանում գոյություն ունեցող հիպոպոտամը ( գետաձի)։ Նախկին ջերմասեր կենդանիների փոխարեն Հայաստանի նախալեռներից հյուսիս հանդես են գալիս հյուսիսային ազնիվ ու հսկա եղջերուները, սառցային ժամանակի այլ կենդանիներ։ Այժմ Հայաստանի ֆաունայի բնորոշ ներկայացուցիչներ են դառնում մամոնտը (նախնական փիղ), բրդոտ ռնգեղջյուրը, վայրի ցուլը, գիշատիչների բազմաթիվ տեսակներ և այլն, որոնց մնացորդները հայտնաբերվել են Հայաստանի ռիսյան շրջանի նստվածքներում ։
Նախնադարյան մարդու գոյության պայմանները
Սակայն կյանքը շարունակում էր հարատևել սառցային հսկայածավալ մեռյալ անապատից դուրս, գետերի խիտ ցանցով կտրտված ցածրադիր հովիտներում ու դաշտերում։ Չնայած դաժան կլիմայական պայմաններին և երկարատև ձմռանը, գետերի առատորեն ոռոգվող հովիտները ամռանը հրաշալի արոտավայր են դառնում խոշոր և մանր եղջերավոր կենդանիների բազմաթիվ հոտերի համար։ Նախնադարյան մարդը կարողանում է հարմարվել ռիսյան սառցապատման դաժան պայմաններին, ապաստան գտնելով ժայռերի բնական խորշերում, անձավներում, քարայրներում, լեռների թեքություններում։ Այդ պատճառով մուստյերյան դարաշրջանի շատ բնակավայրեր կապված են քարայրների հետ, որտեղ պահպանված են մշակութային բազմաթիվ շերտեր։ Այրերին տիրանալը եղել է նախնադարյան՝ նեանդերթալյան տիպի մարդու խոշոր նվաճումներից մեկը, մանավանդ որ դրանք նախապես ծառայում էին որպես վայրի կենդանիների պատսպարաններ ։ Նրանց դուրս վանելու համար մարդը դիմում է զենքի և հատկապես կրակի օգնությանը։ Նեանդերթալցին չբնաջնջվեց, չանհետացավ, ընդհակառակն, նա շարունակեց անընդհատ նորանոր վայրերում բնակվել։ Սառցային դարաշրջանի սկզբում Հայաստանի տերիտորիայի և հարևան երկրների հին բնակիչների մշակութային զարգացումը հասել էր այնպիսի աստիճանի, որ մարդկանց թույլ էր տալիս ավելի ակտիվորեն հարմարվել նոր, համեմատաբար դժվար պայմաններին։ Մուստյերյան դարաշրջանում գգալիորեն զարգանում է որսորդությունը, որը դառնում է սննդի հայթայթման հիմնական միջոցը՝ որսում են գերազանցապես խոշոր կենդանիներ՝ վայրի եզներ, ձիեր, ազնիվ եղջերուներ, քարայծեր և այլն։ Որսորդության արդյունքները զգալի չափով լրացվում են նաև հավաքչությամբ։ Շրջապատի դաժան պայմանները, կենաց ու մահու կռիվը վերափոխում են մարդուն, դարձնում ավելի ճկուն, հնարամիտ, դիտողական, դրականորեն ներգործում քարեդարյան մշակույթի զարգացման ընթացքի վրա։ Մուստյերյան մարդու խոշորագույն հայտնագործությունը կրակ ստանալու եղանակների գյուտն էր, որին նա հասավ սերունդների փորձի միջոցով, կայծքարի հրահանների կամ փայտի շփման օգնությամբ։ Կրակի օգտագործումը դարձավ մարդու գոյության մշտական, անփոխարինելի պայմանը, իսկ օջախը՝ բնակավայրի անբաժան ուղեկիցը։ Կրակի կայաններում մշտապես վառվող օջախների մոտ են բերվում որսորդությամբ և հավաքչությամբ ձեռք բերված մթերքները, որոնք եփված վիճակում ավելի դյուրամարս էին և նպաստում էին մարդկային օրգանիզմի զարգացմանը։ Կրակը նաև պաշտպանության լավագույն միջոց էր։ Կրակի շնորհիվ է նշանակալից չափով նախնադարյան կայանը գիշերելու վայրից կամ մարդկային խմբի ժամանակավոր կայանից վերածվում արդեն կազմակերպված ճամբարի, կրակ ստանալու եղանակների յուրացումը մուստյերյան ժամանակաշրջանի վերջում օգնեց նեանդերթալյան մարդու բնակությանը այնպիսի շրջաններում, որոնք անմատչելի էին նախորդ փուլերում։ Հաղթահարելով ցուրտը, մարդիկ թափանցում են Եվ­րոպայի ու Ասիայի բարեխառն լայնությունները։ Նրանք չեն նահանջում շարժվող սառույցների առջև, այլ գնում են ընդառաջ՝ ընդլայնելով նախնադարյան մարդու կողմից զբաղեցված տերիտորիայի սահմանները։
Մաստյերյան քարե գործիքները
Կյանքի պայմանների փոփոխությանը զուգընթաց փոխվում ու զարգանում են նաև նախամարդու աշխատանքային գործիքները՝ հետագա տարբերակման, մասնագիտացման և գլխավորապես որսորդության պահանջներին հարմարեցնելու ուղղությամբ։ Աշելյան ժամանակի բնորոշ երկկողմանի մշակումը տեղի է տալիս գործիքի միակողմանի մշակմանը, զգալի չափով զարգանում է բեկոտման տեխնիկան, փոքրանում են գործիքների չափերը, փոխվում է պատինայի թանձրությունը, առաջնակարգ նշանակություն են ստանում ցլեպներից ու շեղբերից պատրաստվող մանր գործիքները, որոնք այժմ ծառայում են գլխավորապես որսի մսամթերքը մշակելու գործին ։ Քարի մշակման տեխնիկայի կատարելագործումը, քարե գործիքների բազմազանությունն ու բարդացումը պայմանավորված էին նյութական արտադրության բարդացող կարիքներով և արտացոլում էին մարդու աշխատանքային փորձի և հմտությունների հետագա հարստացումը։ Հասկանալի է, որ նշված փոփոխությունները կատարվում էին հարյուր- հազարավոր տարիների ընթացքում և որ միջին պալեոլիթի վաղ շրջանի գործիքների մեջ պահպանվում են աշելյան տեխնիկայի ավանդույթները՝ գործիքների պարզ, նախնական մշակումը, նրանց խոշոր չափերը, հատիչների և սկավառակաձև գործիքների երկկողմանի մշակումը, որոնք հիշեցնում են ուշ աշելի համանման ձևերը ։ Վաղ մուստյերյան հասակի գործիքների բնորոշ ժողովածուներ են հավաքված Արտին լեռան և Հրազդանի միջին հոսանքի պալեոլիթյան կայաններում՝ Սատանի- դարում, Արեգունի և Հարավային բլուրներում, Արզնիում, Նռնունիսում, Ջրաբերում, Հուսավանում, Ֆանտանում, Տաճարաբակում, Ճատկերանում, Արգելում, Պեմզաշենում, որոնք մեծ մասամբ հայտնի են որպես ստորին պալեոլիթի նշանավոր կայաններ» ։
Միջին պալեոլիթի մարդը
Միջին պալեոլիթի մարդը Շանիդարի քարայրում 1957— 1958 թվականներին Հայկական լեռնաշխարհի ծայրագույն հարավում, Հայկական Միջագետքի, Իրանի, Ասորիքի սահմանների միացման հանգուցակետում, Մեծ Հարգետի միջին հոսանքում, այժմյան Ռևանդուզից հյուսիս-արևմուտք՝ Շանիդար քարայրում, մոլստյերյան գործիքների հետ միասին գտնվել են նեանդերթալյան մարդկանց մնացորդներ։ Շանիդարը հսկայական քարայր է։ Այստեղ մարդիկ բնակվել են հազարամյակներ շարունակ, որի հետևանքով քարայրի հատակին առաջացել է 13 մ հաստությամբ նստվածքների շերտ։ Ամերիկյան արշավախմբերի պեղումների ժամանակ քարայրի ներկայիս մակերեսից 8 մ խորության վրա հայտնաբերվել է վյուրմյան վաղ սառցակալման շրջանի ստալագմիտային կեղև, որը գոյություն է ունեցել մոտավորապես 65000 տարի առաջ։ Ուշագրավ է, որ այդ շերտում բացվել է նեանդերթալյան երեխայի կմախք և քարե չորս ծայրապանակ, որոնք հիշեցնում են Քարմել լեռան քարայրի գործիքները։ Քարայրի տարբեր շերտերում (1— 6) գտնվել է պեղածո մարդկանց 6 կմախք, որոնց գոյության հարատևությունը հասնում է 20.000 տարվա՝ 65—60.ՕՕՕ-ից մինչև 40—35.000 թվականներին մ. թ. ա. ։ Դրանք եղել են հորդաներով ապրող նեանդերթալյան մարդիկ, որոնք լիովին տիրապետել են կրակին և զբաղվել որսորդությամբ։ Այդ մասին են վկայում քարայրում հայտնաբերված կենդանական ոսկորները և օջախների մնացորդները։ Առանձնապես հատկանշական է, որ 20.000 տարվա ընթացքում նկատելի փոփոխություններ չեն կատարվել ոչ քարե գործիքների ձևերի ու կազմի, ոչ էլ Շանիդարի նեանդերթալյան մարդու կառուցվածքի մեջ։ Շանիդարի մարդիկ ունեն բանական մարդու (homo sapiens) որոշ գծեր՝ ուղիղ ճակատ, լայն ու ցած ակնախոռոչներ և այլն։ Նրանք կարծես թե պատկանում են Առաջավոր Ասիայի բանական նեանդերթալցիների տիպին, որը և համարվում է ժամանակակից (կրոմանյոնյան) մարդու անմիջական նախորդը։
Միջերկրականի ափին, Կաֆզեխի քարայրի պեղումների ժամանակ ևս գտնվել են նեանդերթալցիների մնացորդներ, որոնք մի շարք գծերով նման են շանիդարցիներին։ Բացի Շանիդարից և Կաֆզեխից, Հայկական լեռնաշխարհի սահմաններում, պատմական Պարսկահայք նահանգում՝ Ուրմիա (Կապուտան) լճի ափին հայտնի է Տամտամ քարայրը (Ուրմիա քաղաքից 20 կմ հյուսիս) նեանդերթալյան մարդու մնացորդներով ։ Հայաստանի անմիջական հարևանությամբ՝ Մի­ջերկրական ծովի արևելյան ափին (Քարմել, Ագլուն, Ռաս-էլ-քելբ, Զաբրուտ) և Առաջավոր Ասիայում (Բիսութուն, Հազարմերդ, Տամտամ և Շանիդար) կան մի շարք հին քարայրային կայաններ, որոնք համանման գծերով կապվում են ոչ միայն իրար, այլև Հայկական լեռնաշխարհի հուշարձանների հետ։ Այս բոլորը հնարավորություն են տալիս ենթադրելու, որ զարգացած նեանդերթալցիների նշված տիպը լայնորեն տարածված էր նաև Հայկական լեռնաշխարհում։ Միջին պալեոլիթում ամենուրեք նկատվում են նստակեցության հետքեր։ Արագած լեռան սիստեմում և Հրազդան գետի միջին հոսանքում (գետի բազալտյա կիրճերում, նրա հնագույն դարավանդների վրա), պալեոլիթյան կայաններից ոչ հեռու կան մի շարք քարայրներ, որոնք պատկանում են մուստյերյան ժամանակին։ Հնությունը ևս միջին պալեոլիթի մարդուն ստիպում էր շարժվել միայն որոշակիորեն բարենպաստ բնակլիմայական պայմաններ ունեցող միջավայրի սահմաններում։ Հետաքրքիր է, որ վաղ մոլստյերյան բնակչության կյանքի հետքերը մասամբ ժամանակակից են ռիսյան սառույցների առավելագույն զարգացման շրջանին։ Այդ պատճառով Արածանի գետի միջին հոսանքի հովտում, Հրազդանի հոսանքն ի վար, Նոնունիսի շրջակայքում՝ Կրաբերում, Ֆանտանում և այլուր ռիսյան առավելագույն սառեցման մորենների հաստության տակ թաղված շերտերում, պլեյստոցենյան ֆաունայի հարևանությամբ գտնված են մոլստյերյան բազմաթիվ գործիքներ։
Միջին պալեոլիթի մշակույթ
Այսպիսով, միջին պալեոլիթի մշակույթը Հայաստանում ներկայացված է ավելի լայն կերպով՝ հուշարձանների ավելի մեծ թվով, քան ստորին պալեոլիթյան մշակույթը։ Հայկական լեռնաշխարհը և նրան սահմանակից մարզերը բնակեցված էին նեանդերթալյան մարդկանց բազմաթիվ խմբերով, որոնք միջանկյալ օղակներ էին հին մարդու՝ պիթեկանթրոպի և ժամանակակից մարդու միջև։
Ծանոթագրություններ
Կատեգորիա:Պալեոլիթ Կատեգորիա:Նախնադարյան Հայաստան
Սոսնովի (այլ կիրառումներ)
Սոսնովի, կարող է վերաբերել՝
Ափսո՜ս, որ չես տեսնում բընավ…
«Ափսո՜ս, որ չես տեսնում բընավ…», Հովհաննես Թումանյանի ստեղծագործություններից, որը գրվել է 1917 թվականի հունվարի 24-ին։
Պատմություն
Առաջին անգամ տպագրվել է 1972 թվականին՝ Բանբեր Երևանի համալսարանում առաջին համարի 160-րդ էջում։ Պահվում է Թումանյանի ընտանեկան արխիվի Անուշի ալբոմում, ինքնաքգիրի հետ հանդերձ, որտեղ կա նայև Աշխենի արտագրած բանաստեղծություններից մեկ օրինակ։
Ծանոթագրություններ
Կատեգորիա:Հովհաննես Թումանյանի բանաստեղծություններ
Անկեղծորեն Ձեր․․․
«Անկեղծորեն Ձեր…» («Искренне Ваш…»), խորհրդային գեղարվեստական ֆիլմ, որը նկարահանել է Ալլա Սուրիկովան  1985 թվականին։
Սյուժե
Ժամանակի ընթացքում Պավելը գտնում է անհրաժեշտ մարդու հետ ծանոթանալու էլ ավելի հնարամիտ մեթոդ՝ առանց վնասվելու նետվել նրա մեքենայի տակ։ Դրանից հետո վախեցած վարորդը, ձգտելով խուսափել պատասխանատվությունից, անում է այն, ինչ պետք է հերոսին…
Արձագանքներ
Ալլա Սուրիկովայի «Անկեղծորեն ձեր...» կատակերգության հերոսը սկզբում կարող է թողնել զուտ դրական տպավորություն․ նա երիտասարդ է, գեղեցիկ, խելացի, սրամիտ, էլեգանտ, զբաղված է լուրջ գիտական աշխատանքով։ Նա բազմաթիվ ընկերներ և ծանոթներ ունի, հեշտ է շփվում կանանց հետ։ Բայց... որքան շատ ենք մենք ճանաչում այդ մարդուն, այնքան շատ ենք հիասթափվում նրանից։ Պարզվում է՝ Վիտալի Սոլոմինին այս անգամ բաժին է հասել հերթական խարդախի դերը, որի համար անհնարին ոչինչ չկա։ Երբեմն էկրանի վրա առաջանում են զվարճալի, սրամիտ դրվագներ, բայց ընդհանուր առմամբ «Անկեղծորեն ձերն է» թողնում երկրորդական տպավորություն։ «Прохиндиада» կամ «Անկյունի շիկահերը» ֆիլմերի համեմատ ոչ մի նոր բան  այստեղ չկա։ Իսկ ծանոթ թեմայով վարիացիաները միշտ մնում է միայն վարիացիա, եթե չկա շարժում առաջ։ Այո, և գլխավոր դերը խաղացող դերասանի «դրական» վերածնունդին հավատալը դժվար է․ այնքան տպավորիչ է և հեշտ, անդիմադրելի և վստահ, արտիստական և հետաքրքրաշարժ է նա սավառնում ֆիլմի ողջ ընթացքում…
Արտաքին հղումներ
Կատեգորիա:Խորհրդային ֆիլմեր Կատեգորիա:1985 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:Խորհրդային կինոկատակերգություններ
Թիմոթի Դալթոն
Թիմոթի Փիթեր Դալթոն (Timothy Peter Dalton ), թատրոնի և կինոյի բրիտանացի դերասան։
Առավել հանրաճանաչություն է ձեռք բերել՝ հանդես գալով «Ջեյն Էյր» սերիալում (1983 թվական), Ջեյմս Բոնդի դերում «Կայծեր աչքերից» (1987) և «Սպանության արտոնագիր» (1989) ֆիլմերում, նաև մի քանի շեքսպիրյան ֆիլմերում ու ներկայացումներում ։
Կենսագրություն և կարիերա
Թիմոթի Դալթոնը ծնվել է Հյուսիսային Ուելսի Քոլվին Բեյ քաղաքում։ Հայրը անգլիացի զինվորական էր, մայրը ամերիկուհի՝ իտալիական և իռլանդական արմատներով  ։
1964 թվականին դպրոցն ավարտելուց հետո Դալթոնը սկսում է հանդես գալ թատրոնում և մոտ 3 տարի լինում է Մայքլ Քրոֆթի երիտասարդական թատրոնի առաջատար դերասաններից մեկը։ Թատրոնում խաղալուն զուգահեռ 1964-1966 թվականներին սովորել է դրամատիկական արվեստի թագավորական ակադեմիայում, ապա հանդես եկել Բիմինհեմի թատրոնում։
1966 թվականին առաջին անգամ նկարահանվել է հեռուստատեսությունում, իսկ 1968 թվականին կայացավ նրա նորամուտը կինո «Առյուծը ձմռանը» պատմական ֆիլմում, որտեղ նրա խաղընկերներն էին Պիտեր Օ'Թուլը և Քեթրին Հեփբորնը։ Այդ ֆիլմում իր նորամուտն է նշել ևս մեկ նշանավոր անգլիացի դերասան Էնթոնի Հոփքինսը։
1980-ական թվականներին մեծ ճանաչում է ձեռք բերում հանդես գալով «Ջեյն Էյր» սերիալում, ապա հաջողությամբ հանդես է գալիս Ջեյմս Բոնդի դերերում։ Ներկայումս էլ դերասանը շարունակում է նկարահանվել կինոյում և հեռուստատեսային նախագծերում։ Ընդհանուր թվով խաղացել է 60-ից ավելի ֆիլմերում և սերիալներում։
Անձնական կյանք
Թիմոթի Դալթոնը 1971-1986 թվականներին արտաամուսնական հարաբերությունների մեջ է եղել անգլիացի դերասանուհի Վանեսա Ռեդգրեյվի հետ, ում հետ ծանոթացել էր 1971 թվականին «Մարիա, Շոտլանդիայի թագուհի» ֆիլմի նկարահանումներին ։ Նա ունի մեկ որդի՝ ծնված 1997 թվականի օգոստոսի 7-ին՝ Ալեքսանդր Դալթոն, ռուս երգչուհի Օկսաննա Գրիգորևնայից, ում հետ նա ծանոթացել էր 1995 թվականին, որպես Նիկիտա Միխալկովի թարգմանչուհի Լոնդոնյանի կինոփառատոնում ։ Նրանց բաժանման պատճառ է դարձել Օկսաննայի սիրավեպը շվեդ գործարար Պիտեր Բլոմկվիստի հետ։ Դրանից հետո Թիմոթի Դալթոնը ապրում է միայնակ ։
Դալթոնը հանդիսանում է «Մանչեսթեր Սիթի» ֆուտբոլային ակումբի երկրպագու և հաճախ է ներկա լինում իր սիրելի թիմի խաղերին Սիթի օֆ Մանչեսթեր մարզադաշտում ։
Արտաքին հղումներ
Կատեգորիա:Բրիտանացի դերասաններ Կատեգորիա:Ուելսցի դերասաններ Կատեգորիա:1946 ծնունդներ Կատեգորիա:Մարտի 21 ծնունդներ Կատեգորիա:Դրամատիկական արվեստի թագավորական ակադեմիայի շրջանավարտներ Կատեգորիա:Բրիտանացի հեռուստատեսային դերասաններ
Սանտիագո Բերնաբեուի գավաթ
Սանտիագո Բերնաբեուի գավաթ, ընկերական ֆուտբոլային մրցաշար, որը տեղի է ունենում սկսած 1979 թվականից։ Գավաթի խաղարկությունը տեղի է ունենում «Սանտիագո Բերնաբեու» մարզադաշտում։ 1979, 1984 և 1986 թվականներին գավաթի խաղարկությանը մասնակցել են 4 թիմեր։ Գավաթի խաղարկությունը կազմակերպվում է Ռեալ Մադրիդի նախկին նախագահ Սանտիագո Բերնաբեուի պատվին։
Արտաքին հղումներ
Կատեգորիա:Ֆուտբոլ
Սոսնովի Բոր (այլ կիրառումներ)
Սոսնովի Բոր, կարող է վերաբերել՝
Սոսնովսկոե (այլ կիրառումներ)
Սոսնովսկոե, կարող է վերաբերել՝
Տրանսակցիա
Տրանսակցիա (transaction, իր հերթին transactio -կնքում, պայմանագիր), մինիմալ, տրամաբանորեն իմաստավորված գործարք, որը իմաստ ունի և կարող է կատարվել միայն ամբողջովին (կամ ամբողջովին չեղյալ համարել)։ Օրինակ առքուվաճառքի գործարքի (փողերը և ապրանքը փոխում են իրենց տերերին, և այս և այն պետք է փոխանցվի, եթե դա հնարավոր չէ, գործարքն ամբողջովին չեղյալ է համարվում), ինչպես նաև փողերի փոխանցումը մեկ հաշվից մյուս հաշվի վրա և այլ գործարքներ։
Բանկային և տնտեսագիտական գրականությունում սովորաբար (բայց ոչ միշտ) օգտագործվում է ՏրանՍակցիա գրառումը, իսկ ինֆորմատիկայում առավելապես Տրանզակցիա։ Հոդվածում «Տրանզակցիա» հասկացությունը ավելի մանրամասնորեն է տրվում, այն արդարացի է և ընդհանուր իմաստով՝ բացառությամբ համակարգչային նրբությունների։
Հոգեբանությունում, օրինակ՝ ΗЛП-ում կամ տրանսակցիոն վերլուծությունում, տրանսակցիան երկու մարդկանց միջև շփման միավոր է, հաղորդակցական փաստ։
Արտահին հղումներ
Կատեգորիա:Ֆինանսներ Կատեգորիա:Առևտուր Կատեգորիա:Հոգեբանական հասկացողություններ
Transakce Transactie Трансакция
Նովոգրիգորովկա (գյուղ, Վրադիևկայի շրջան)
Նովոգրիգորովկա (Новогригорівка), գյուղ Ուկրաինայի Նիկոլաևի մարզի Վրադիևկայի շրջանում։ Հիմնադրվել է 1924 թվականին։
2001 թվականի տվյալներով Նովոգրիգորովկա գյուղում բնակվում էր 135 մարդ։ Բնակավայրը զբաղեցնում է 0,358 կմ²։
Նովոագբյազովո
Նովոագբյազովո (Новоагбязово, Яңы Әғбәз), գյուղ Ռուսաստանի Բաշկորտոստան հանրապետության Բակալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 201 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բակալինսկի շրջանի բնակավայրեր Կատեգորիա:1911 թվականին հիմնադրված բնակավայրեր
Մուհամեդ Հայկալ
Մուհամեդ Հուսեին Հայկալ (محمد حسين هيكل, ), եգիպտացի գրող-արձակագիր, լրագրող, քաղաքական գործիչ և լուսավորության նախարար (1937-1944), կրթությամբ իրավաբան և տնտեսագետ։
Կենսագրություն
Հայկալը ծնվել է 1888 թվականին Քաֆր Գանամում (Մանսուրա, Դակահլիա)։ 1909 թվականին Կահիրեում իրավունքի բակալավրի աստիճան է ստացել, իսկ 1912 թվականին՝ Փարիզի Սորբոնի համալսարանում պոլիտէկոնոմիայի դոկտորի աստիճան։
Փարիզում սովորելու ժամանակ նա գրել է առաջին ամենաօրինակելի եգիպտական (և արաբական) վեպը՝ «Զայնաբը կամ Եգիպտոսի գյուղական կյանքի և բարքերի նկարները» (հրատարակվել է 1914 թվականին, ռուսերեն թարգմանվել է 1973 թվականին)։ Չնայած այն գրված է իրատեսական ձևով, բայց դա լիրիկական, տեղ-տեղ սենտիմենտալ ստեղծագործություն է, որը կառուցվել է եվրոպական նմուշներով, համակվում է ֆելլահների հանդեպ համակրանքով և պարունակում է բողոք նրանց անօրինության դեմ։
Վերադառնալով Եգիպտոս՝ զբաղվել է փաստաբանական, քաղաքական և դասախոսական գործունեությամբ։ 10 տարի աշխատել է որպես իրավաբան, ապա լրագրող։ 1910-ական թվականների երկրորդ կեսից մշակել է եգիպտական բացառիկության հայեցակարգը, սակայն ավելի ուշ անցել է ավանդական իսլամի դիրքորոշմանը, ինչը համընկել է Գիտության և արևմտյան քաղաքակրթության նկատմամբ Հայկալի հետաքրքրության անկման հետ։
1922 թվականին դարձել է Լիբերալ-սահմանադրականների կուսակցության առաջնորդներից մեկը։ 1922-1933 թվականներին գլխավորել է նրա «Աս Սիյասա» թերթի հրատարակությունը (որպես գլխավոր խմբագիր), իսկ 1943-1952 թվականներին՝ այդ կուսակցությունը (որպես նախագահ)։
Վաղ իսլամի հերոսների մասին կենսագրական ստեղծագործությունների, այդ թվում մուսուլմանական աշխարհում հայտնի «Մուհամեդի կյանքը» (1929) ստեղծագործության հեղինակն է։ Հեղինակի գրական-քննադատական հոդվածներն ընդգրկվել են «Հեղափոխությունը գրականության մեջ» (1950) ժողովածուում, արևելքի և արևմուտքի գրողների մասին հայտնի ակնարկները՝ «Թարգմանություններ եգիպտացի և եվրոպացի գրողների ստեղծագործություններից» գրքում։ Հայկալի «Հիշողություններ եգիպտական քաղաքականության մասին» օրագրերը հրատարակվել են 1951-1953 թվականներին և համարվում են 20-րդ դարի Եգիպտոսի պատմության արժեքավոր աղբյուր։ «Այդպես է ստեղծվել» վեպում (1955), որտեղ «Արևելքի հոգևորականությունը» հակադրվում է «Եվրոպայի մերկանտիլիզմին», այն ժամանակվա եգիպտացի կնոջ ընտանեկան իրավական վիճակի խնդիրն է։
Հայկալը յոթ երեխաների հայր է՝ դոկտոր Աթեյի, Թահեի, դոկտոր Հուսեյնի, Հեդեյնի, Բահիգի, դոկտոր Ֆայզա Հայկալի և Ահմադի։ Դոկտոր Ֆայզան եգիպտագիտություն է դասավանդում Կահիրեի ամերիկյան համալսարանում։
Արտաքին հղումներ
Կատեգորիա:Եգիպտացի գրողներ Կատեգորիա:20-րդ դարի վիպասաններ Կատեգորիա:Եգիպտացի լրագրողներ Կատեգորիա:20-րդ դարի լրագրողներ Կատեգորիա:Եգիպտացի արձակագիրներ Կատեգորիա:Եգիպտոսի քաղաքական գործիչներ Կատեգորիա:Եգիպտացի իրավաբաններ Կատեգորիա:Եգիպտոսի նախարարներ
Քվեմո Ռենե
Քվեմո Ռենե (ქვემო რენე), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
Դիրք
Գտնվում է ծովի մակարդակից 750 մետր բարձրության վրա։ Շրջկենտրոն Կասպից հեռու է 13 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Սովետսկի (այլ կիրառումներ)
Սովետսկի, կարող է վերաբերել՝
Հայրապետական լճակներ
Հայրապետական լճակներ կամ Պատրիարշիյե պրուդի (Патриа́ршие пруды́), մինչև մեր օրերը Մոսկվայի կենտրոնում գտնվող բազմաթիվ լճակներից միակ պահպանված լճակի, դրա շրջապատող զբոսապուրակի և բնակելի թաղամասի ընդհանուր անվանումը։ Գտնվում է Մոսկվայի Կենտրոնական վարչական շրջանի Պրեսնենսկի շրջանում։
Արտաքին հղումներ
Կատեգորիա:Մոսկվայի լճակներ Կատեգորիա:Մոսկվայի տեսարժան վայրեր
Գանձասար (գետակ)
Գանձասար, գետակ Կուրի ավազանում, Ղարաբաղում, Խաչեն գետի ձախակողմյան փոքրիկ վտակներից մեկը, որ հոսում է Գանձասար գյուղի և վանքի մոտով ։
Ծանոթագրություններ
Կատեգորիա:Խաչեն գետի վտակներ Կատեգորիա:Արցախի Հանրապետության գետեր Կատեգորիա:Մարտակերտի շրջան
Սուբոտնիկի (այլ կիրառումներ)
Սուբոտնիկի, կարող է վերաբերել՝
Բաշքյոյ (գետակ)
Բաշքյոյ, գետակ Ճորոխի ավազանում, թափվում է նրա Իչկալա վտակի մեջ ։
Ծանոթագրություններ
Կատեգորիա:Թուրքիայի գետեր Կատեգորիա:Իչկալա գետի վտակներ
Էմանսիպացիա
Էմանսիպացիա (emancipatio), տարբեր տեսակի հակումներից հրաժարվելը, սահմանափակումների դադարեցում, համապատասխան իրավունքների և պարտականությունների ձեռք բերում։
Բառը առաջացել է լատիներեն բայից, որը նշանակում է երեխային ազատել հայրական իշխանությունից, իսկ ավելի լայն իմաստով՝ հրաժարվել որևէ լիազորություններից կամ սեփականություններից, դրանք փոխանցվում են այլ անձի։ Նման գործողությունը, եղել է իրավական ակտ, որը արձանագրվել էր դեռևս Տասներկու աղյուսակներում և կոչվում էր :
Ավելի ուշ էմանսիպացիայի մասին օրենք կար ոչ միայն հռոմեական իրավունքում, այլ նաև՝ գերմանականում։ 19-րդ դարի վերջին և 20-րդ դարի սկզբին երեխաների էմանսիպացիա հասկացությունը սկսեցին հասկանալ, որպես աղքատ երեխաների (ինչպես նաև մեծահասակների) ազատագրում՝ իրենց աշխատուժի շահագործումից։
Անչափահասների էմանսիպացիա
Անչափահասների էմանսիպացիան, մինչև տասնվեց տարեկան երեխաներին դատարանի որոշամբ գործունակ համարելն է։
Ռուսաստանի քաղաքացիություն ունեցող անչափահասների իրավունքների օրենսգրքում ասվում է, որ տասնվեց տարեկանը լրացած երեխան կարող է համարվել գործունակ, եթե նա աշխատում է աշխատանքային համաձայնագրով՝ ծնողների կամ խնամակալի համաձայնությամբ ։
Կանանց էմանսիպացիա
Կանանց էմանսիպացիան իրենից ներկայացնում է կանանց հավասար իրավունքների հավասարությունը սոցիալական, աշխատանքային և կենցաղային կյանքում։ Հավասարությունը պահանջում է կանանց կրթություն ստանալու, ընտրելու և որպես կառավարության մարմին ընտրվելու, աշխատելու և հավասարաչափ աշխատավարձ ստանալու իրավունքները։
Տղամարդկանց էմանսիպացիա
Տղամարդկանց էմանսիպացիան իրենից ներկայացնում է վերջնական ազատումը ընդհանուր տուրքերից և հավասարությունը կանանց և տղամարդկանց միջև։
Հոմոսեքսուալների էմանսիպացիա
ԼԳԲՏ շարժումը իրենից ներկայացնում է գոմո- ու բիսեքսուալության դեկրիմինալիզացիան և դեպատոլոգիազացիան, ինչպես նաև ընտանեկան իրավունքների և հասարակությունում խտրականությունից պաշտպանման իրավունքների ստացումը։
Հրեաների էմանսիպացիա
Հրեաների էմանսիպացիան իրեից ներկայացնում է կրոնական միավորի իրավունքների սահմանափակումներից ազատագրման գործընթացը։
Ստրուկների էմանսիպացիա
Ստրուկների էմանսիպացիան պահանջում է իրենց ազատ մարդ հռչակել։
Արտաքին հղումներ
Կատեգորիա:Քաղաքացիական իրավունք Կատեգորիա:Հռոմեական իրավունք Կատեգորիա:Լիբերալիզմ
Մալչիշ-Կիբալչիշի հուշարձան
Մալչիշ-Կիբալչիշի հուշարձան (Памятник Мальчишу-Кибальчишу), հուշարձան Ռուսաստանի մայրաքաղաք Մոսկվայում, որը նվիրված է Արկադի Գայդարի հեքիաթի հերոս Մալչիշ-Կիբալչիշին։ Տեղադրվել է Վորոբյովի գորիում, Կոսիգինի փողոցի և Վերնադսկու պողոտայի խաչմերուկում, Մոսկվայի մանկական (պատանեկան) ստեղծագործության քաղաքային պալատի մոտ։
Նկարագրություն
Արձանի բարձրությունը 5 մետր է։ Մալչիշը պատկերված է շարժման մեջ, նա ոտաբոբիկ է, հագին կարճ շալվար է, պարզ շապիկ, գլխին բուդյոնովկա է, աջ ձեռքին սուր է, ձախին` շեփոր, և նա, կարծես, պատրաստվում է քայլ անել և կանչում է իր հետևից։ Պատրաստված է կռած պղնձից ։
Հեղինակներն են քանդակագործ Վ. Կ. Ֆրոլովը և ճարտարապետ Վ. Ս. Կուբասովը ։
Պատմություն
Հուշարձանը տեղադրվել է 1972 թվականի մայիսի 19-ին` ի պատիվ Լենինի անվան համամիութենական պիոներական կազմակերպության 50-ամյակի։
Մալչիշ-Կիբալչիշի հուշարձանը խորհրդային շրջանի խորհրդանիշներից մեկն է։ Սակայն այն արտացոլում է ոչ միայն այդ ժամանակաշրջանի արվեստը. այստեղ էլ կարելի է տեսնել և՛ խորհրդային իդեալները, և՛ երիտասարդների պատրաստակամությունը սխրանքների, և՛ խորհրդային ժողովրդի միասնության ուժը։ Այսօր այս հուշարձանը հետաքրքիր է ոչ միայն տարեց մարդկանց, որոնց համար դա ամբողջ դարաշրջանի իսկական խորհրդանիշն է։ Ժամանակաից երիտասարդության համար այս քանդակը կարող է ծառայել որպես բարոյական իդեալ և ավելի լավ հասկանալ պատերազմի ամբողջ ողբերգությունը և գնահատել պատերազմում հաղթանակած ժողովրդի սխրանքը ։
Արտաքին հղումներ
Կատեգորիա:Ռուսաստանի մշակութային ժառանգության օբյեկտներ Կատեգորիա:Հուշարձաններ այբբենական կարգով Կատեգորիա:Մոսկվայի հուշարձաններ Կատեգորիա:1972 հիմնադրումներ Ռուսաստանում Կատեգորիա:Գրական հերոսների արձաններ
Պլագիոգրանիտ-պորֆիրային դայք
Պլագիոգրանիտ-պորֆիրային դայք, բնության հուշարձան Հայաստանի Հանրապետությունում։ Բնության հուշարձանը գտնվում է Տավուշի մարզ, Բերդ ավանից 6.5 կմ հարավ-արևմուտք, Տավուշ գետի ձախ ափին, գետից 5 մ բարձրության վրա։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն ։
Տես նաև
Կատեգորիա:Հուշարձաններ Կատեգորիա:Բնության հուշարձաններ Տավուշի մարզում
Սուբորովկա (այլ կիրառումներ)
Սուբորովկա, կարող է վերաբերել՝
Կապան Մադեն
Կապան (երբեմն՝ Կապան Մադեն), քաղաք Թուրքիայի Հանրապետության Խարբերդի մարզում։ Գտնվում է Խարբերդ քաղաքից 35-49 կմ արևմուտք. Արևմտյան և Արևելյան Եփրատ գետերի միախառնման վայրից ոչ հեռու, Արևմտյան Եփրատի ձախ ափից 1-1.5 կմ հեռու, լեռնային գետահովտում
Նախկինում հայտնի է որպես գյուղ (ավան, գյուղաքաղաք, քաղաք) Արևմտյան Հայաստանում, Խարբերդի վիլայեթի Չմշկածագի գավառակում, Խարբերդ քաղաքից 35-49 կմ արևմուտք. Արևմտյան և Արևելյան Եփրատ գետերի միախառնման վայրից ոչ հեռու, Արևմտյան Եփրատի ձախ ափից 1-1.5 կմ հեռու, լեռնային գետահովտում։
Վարչականորեն հնում մտնում էր Մեծ Հայքի Չորրորդ Հայք աշխարհի Հանձիթ կամ Գորեք գավառի, իսկ նոր ժամանակներում Խարբերդի նահանգի Չմշկածագ գավառի մեջ։ Արտաքնապես Կապան–Մադենը սովորական գյուղից ոչնչով չի տարբերվում։ Սակայն այստեղ դեռևս նշմարվում են անցյալի կառուցվածքների ավերակները՝ բավական լայն տարածքի վրա, որոնք իրեղեն վկայություններ են նրա երբեմնի բարեկարգ ու խոշոր բնակավայր լինելու մասին։
Անվան ստուգաբանություն
Կապան Մադեն բառացի նշանակում է՝ հայերեն «լեռնանցք» (կապան), թուրքերեն՝ «հանքավայր» ( մադեն)։ Հիշատակվում է նաև ուղղակի Կապան, Քեպան–Մադեն տարբերակներով։ Սովորաբար նույնացնում են հին Լուսաթառիչ քաղաքի հետ, որ կոչվել է նաև Լուստառիչ կամ Լուսավորիչ։
Պատմություն
Հնում եղել ե բազմամարդ ու շեն ավան։
Բնակչություն
1872—1873 թթ. ուներ ընդամենը 20 տուն հայ և 2 տուն թուրք բնակիչ, իսկ XX դարի սկզբներին նրա բնակչության թիվը հասնում էր 2500 մարդու, որի մոտ կեսը կազմում էին հայերը, իսկ մյուս կեսը թուրքեր ու հրեաներ էին ։ Ուներ նաև հույն բնակչվություն, որոնք մեծ մասամբ քանդակագործներ էին։ XX դարի սկզբին ուներ 300 տուն բնակիչ, որից գերթե կեսը՝ հայկական։ Բնակչությունը բռնությամբ տեղահանվել է 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տնտեսություն
Բնակչության (հատկապես հայ բնակչության) հիմնական զբաղմունքը արծաթի հանույթը և նախնական մշակումն էր։ Հանքային գործն այստեղ մեծապես ծավալվել էր XIX դարի 30—40-ական թվականներին, բայց հետագայում՝ 60–ական թվականներից ի վեր, հանքավայրերի մեծ մասը լքված ու ավերված վիճակում էր։ Բնակչության մի զգալի մասն էլ զբաղվում էր պղնձի հանույթով։ Արդյունահանված արծաթն ու պղինձն առաքվում էին տարբեր քաղաքներ, հատկապես՝ Տրապիզոն։ Արհեստներն ու առևտուրը ունեին զուտ տեղական նշանակություն։
Օգտակար հանածոներ
Կապան Մադենն ունի արծաթի, պղնձի, կապարի, ածխի զգալի պաշարներ, որոնք շահագործվել են հին ժամանակներից։ XIX դարի սկզբին շահագործվում էր միայն ածխի հանքերը, որը նույն դարի 80-ական թվականներին նույնպես լքվեցին։
Պատմամշակութային կառույցներ
Ներկայումս այստեղ՝ Արածանի ստորին հոսանքում թուրքերը կառուցել են Քեբանի կիրճը ։
Կրթություն
Ավանում, եկեղեցուն կից, XIX դարի երկրորդ կեսում և XX դ. սկզբներին գործում էր մի փոքրիկ վարժարան, որը 1872-1873 թվականներին ուներ 18, իսկ XX դ. սկզբին՝ 30 սաներ։
Տես նաև
Կատեգորիա:Արևմտյան Հայաստանի գյուղեր Կատեգորիա:Կապանի շրջանի համայնքներ Կատեգորիա:Թուրքիայի քրդաբնակ բնակավայրեր
Կոլեկտիվ պայմանագիր
Առաջին կոլեկտիվ պայմանագիրերը երևան են եկել Մեծ Բրիտանիայում՝ 19-րդ դարի կեսին։
Կատեգորիա:Պայմանագրեր
Գալի Աբայդուլով
Գալի Աբայդուլով (Абайдулов, Гали Мягазович, ), բալետի խորհրդային և ռուս արտիստ, բալետմայստեր, դերասան և երաժշտական ներկայացումների ռեժիսոր։
Կենսագրություն
Գալի Աբայդուլովը ծնվել է Լենինգրադում։ Լենինգրադի խորեոգրաֆիայի ուսումնարանն ավարտելուց հետո, 1971-1977 թվականներին աշխատել է Լենինգրադի կոնսերվատորիայի օպերայի ստուդիայի բալետի խմբում։ 1977-1993 թվականներին աշխատել է Միխայլովսկի թատրոնում։
1987 թվականին ավարտել է Ռուսաստանի թատերական արվեստի համալսարանի բալետմայստերի ֆակուլտետը (ուսուցիչներն են եղել Եկատերինա Մաքսիմովան և Վլադիմիր Վասիլևը)։
Աշխատում է Ռուսաստանի երաժշտական և դրամատիկական թատրոններում` որպես խորեոգրաֆ-բեմադրող և ռեժիսոր։
Սանկտ Պետերբուրգի կոնսերվատորիայի բալետի ռեժիսուրայի ամբիոնի դոցոնտ է ։
Արտաքին հղումներ
Կատեգորիա:21-րդ դարի դերասաններ Կատեգորիա:Ռուս արտիստներ Կատեգորիա:Ռուս դերասաններ Կատեգորիա:Ռուս ռեժիսորներ Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:«Ոսկե դիմակ» մրցանակի դափնեկիրներ Կատեգորիա:ՌԽՖՍՀ Վասիլև եղբայրների անվան պետական մրցանակի դափնեկիրներ
Գյունազ Գյորմազ
Ծանոթագրություններ
Կատեգորիա:Ձմեռանոցներ
Ժիլովկա (գյուղ, Նովոսելիցայի շրջան)
Ժիլովկա (Жилівка), գյուղ Ուկրաինայի Չեռնովցիի մարզի Նովոսելիցայի շրջանում։
2001 թվականի տվյալներով Ժիլովկա գյուղում բնակվում էր 725 մարդ։
Արտաքին հղումներ
Կատեգորիա:Ուկրաինայի Չեռնովցիի մարզի Նովոսելիցայի շրջանի բնակավայրեր Կատեգորիա:Ուկրաինայի գյուղեր Կատեգորիա:1504 թվականին հիմնադրված բնակավայրեր
(7542) Ջոնպոնդ
(7542) Ջոնպոնդ (Johnpond), աստերոիդ աստերոիդների հիմնական գոտում։ Հայտնաբերվել է 1953 թվականի ապրիլի 7-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 2,259023 ա. մ., առավելագույնը մոտենում է 1,961 ա. մ. հեռավորության վրա և հեռանում 2,5571 ա. մ. ։ Արեգակի շուրջ մեկ ամբողջական պտույտ է կատարում 1240,16 երկրային օրվա ընթացքում, իր ուղեծրով շարժվելով միջինում 0,290284 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,81° անկյուն։
Արտաքին հղումներ
Կատեգորիա:1953 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Յասմինա Հադրա
Յասմինա Հադրա (يسمينة خضراء‎, ), ալժիրցի գրող, իրական անունը` Մոհամեդ Մուլեսեգուլ (محمد مول السهول ):
Կենսագրություն
Նրա վեպը, որը պատմում է թալիբների տիրապետության ժամանակաշրջանի Աֆղանստանի մասին, վերնագրված The Swallows of Kabul (Քաբուլի ծիծեռնակները), 2006 թվականին առաջադրվել է Դուբլինյան գրականության միջազգային մրցանակին։ Նույն մրցանակին է առաջադրվել նրա մեկ այլ` The Attack (Հարձակումը) վեպը, 2008 թվականին։ L’Attentat ստեղծագործությունը հաղթել է Prix des libraires մրցանակը 2006 թվականին, այս մրցանակը հանձնվում է Ֆրանսիայի, Բելգիայի, Շվեյցարիայի և Կանադայի հինգ հազար գրախանութների անունից։
Սուդակովո (այլ կիրառումներ)
Սուդակովո, կարող է վերաբերել՝
Քվեմո Չոչեթի
Քվեմո Չոչեթի (ქვემო ჩოჩეთი), գյուղ Վրաստանում։ Գտնվում է Շիդա Քարթլի մարզի Կասպի շրջանում ։
Դիրք
Գտնվում է ծովի մակարդակից 510 մետր բարձրության վրա։ Շրջկենտրոն Կասպից հեռու է 10 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 488 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Կասպի շրջան
Նեպալական բու
Նեպալական բու, բվերի ընտանիքի ասիական թռչուն։
Նեպալական բուի մարմնի երկարությունը հասնում է 51+ից 61 սմ-ի։ Նա սնվում է հիմնականում կրծողներով և փոքր թռչուններով, բայց կարող է հաղթել նաև շնագայլերին և այլ մեծ թռչուններին։
Նեպալական բուերը տարածված են Հիմալայներում, Հնդկաչին թերակղզում և Մալայզիայում։ Տարածված են նաև Շրի Լանկա կղզում։
Գրականություն
Կատեգորիա:Թռչուններ այբբենական կարգով Կատեգորիա:Բվեր
Նովոալաբերդինո
Նովոալաբերդինո (Новоаллабердино, Яңы Аллабирҙе), գյուղ Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 31 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Կույուրգազինսկի շրջանի բնակավայրեր
Աստերոիդների ցանկ (240901-241000)
Աստերոիդների ցանկ (240801-240900) * Աստերոիդների ցանկ * Աստերոիդների ցանկ (241001-241100)
Կանադայի ռազմական թանգարան
Կանադայի զինվորական թանգարան Canadian War Museum, Musée canadien de la guerre, ազգային ռազմապատմական թանգարան, որը տեղակայված է Օտտավա քաղաքի Լեբրետոն Ֆլեթս շրջանում՝ Բութ փողոցի և Շոդյեր կամրջի մոտ գտնվող Օտտավա գետի հովտի անկյունում։ Թանգարանն ընդգրկում է Կանադայի ամբողջ ռազմական պատմությունը՝ հնդկացի ցեղերի հետ հակամարտությունից մինչև եվրոպացիների մուտքը և մինչև առավել ժամանակակից հակամարտությունները։ Ներառում է ռազմական տեխնիկայի նմուշների բավականին մասշտաբային հավաքածու, որի մի մասը ցուցադրվում է առանձին օդանավարանում, իսկ մյուս մասը՝ ցուցասրահներում։
Թանգարանի էքսպոզիցիաները շատ «ընկերասեր» են այցելուների հետ։ Վերջիններս կարող են իրենց զգալ իրադարձությունների մասնակից և նույնիսկ ձեռք տալ որոշ ցուցանմուշներ։ Թանգարանի շենքում է գտնվում նաև Ռազմապատմական հետազոտական կենտրոնը և գրադարանը։ Թանգարանի հավաքածուն (այդ թվում նաև պահեստայինները) ներառում է մոտ 500 000 առարկա ։ Թանգարանը ծագել է 1880 թվականին, որպես ռազմական արտեֆակտների դաշնային հավաքածու, որը գտնվում էր Օտտավայի կայազորի պահպանության տակ և պաշտոնապես բացվել է 1942 թվականին։
Ի սկզբանե թանգարանը գտնվում էր Դրիլ Հոլում, Լորյե ավենյու կամրջի մոտ, այնուհետև տեղափոխվել է Սասեքս դրայվի փողոցի վրա գտնվող Կանադայի Հանրային արխիվի շենք։ Ժամանակակից շենքը բացվել է 2005 թվականին։ Այն գտնվում է Կանադայի խորհրդարանի շենքից 2 կմ դեպի արևմուտք։
Կարլ-Էնթոնի Թաունս
Կարլ-Էնթոնի Թաունս կրտսեր (Karl-Anthony Towns Jr., ծնվ.՝ նոյեմբերի 15, 1995), դոմինիկյան արմատներով ամերիկացի պրոֆեսիոնալ բասկետբոլիստ, կենտրոնական։ Ներկա պահին հանդես է գալիս Բասկետբոլի ազգային ասոցիացիայի (NBA) «Մինեսոտա Թիմբերվուլվզ» ակումբում։
Ծնվել է ԱՄՆ Նյու Ջերսի նահանգի Փիսքեթուեյ բնակավայրում՝ աֆրոամերիկացի հոր և դոմինիկուհի մոր ընտանիքում։ Ավագ դպրոցն ավարտելուց հետո ուսանողական առաջնության շրջանակներում մեկ մրցաշրջան հանդես է եկել Կենտուկիի համալսարանի բասկետբոլային թիմում։ Ընտրվել է NBA-ի 2015 թվականի դրաֆթի առաջին իսկ ընտրությամբ՝ «Մինեսոտա Թիմբերվուլվզի» կողմից՝ դառնալով շուրջ 70 տարվա ընթացքում առաջին համարի ներքո ընտրված լատինամերիկացին ։ 2015-16 մրցաշրջանի ավարտին ճանաչվել է տարվա նորեկ։
16 տարեկան հասակում ընդգրկվել է Դոմինիկյան Հանրապետության բասկետբոլային հավաքականում, սակայն չորակավորվելու պատճառով հնարավորություն չի ունեցել մասնակցել Լոնդոնի օլիմպիական խաղերին։
Արտաքին հղումներ
Կատեգորիա:1995 ծնունդներ Կատեգորիա:Նոյեմբերի 15 ծնունդներ Կատեգորիա:Ամերիկացի բասկետբոլիստներ Կատեգորիա:Դոմինիկյան Հանրապետության բասկետբոլիստներ Կատեգորիա:Մինեսոտա Թիմբերվուլվզի բասկետբոլիստներ
Հապալոպիլուս զաֆրանադեղին
Հապալոպիլուս զաֆրանադեղին, Poriaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։